Indhold

# Makro

Åbner dialogen Makro, hvor du kan oprette, redigere, administrere og udføre LibreOffice Basic-makroer.

## Makronavn

Viser navnet på den valgte makro. For at oprette eller ændre navnet på en makro, kan du indtaste et navn her.

## Makro fra / Gem makro i

Lister bibliotekerne og modulerne, hvor du kan åbne eller gemme dine makroer. For at gemme en makro sammen med et bestemt dokument, åbn dokumentet, og åbn derefter denne dialog.

## Kør / Gem

Kører eller gemmer den aktuelle makro.

## Tildel

Åbner dialogen Tilpas, hvor du kan knytte den valgte makro til en menukommando, en værktøjslinje eller en hændelse.

## Rediger

Starter LibreOffice Basic-editoren og åbner den valgte makro for redigering.

## Ny(t)/Slet

Opretter en ny makro, eller sletter den valgte makro.

For at oprette en ny makro skal du vælge modulet "Standard" i listen Makro fra og så klikke på Ny.

For at slette en makro, vælg den, og klik så på Slet.

## Administration

Åbner dialogen Makroadministration, hvor du kan tilføje, redigere eller slette eksisterende makromoduler, dialoger og biblioteker.

### Modul/dialog

Opremser de eksisterende makroer og dialoger.

Du kan trække-og-slippe et modul eller en dialog mellem biblioteker.

For at kopiere en dialog eller en makro skal du holde Æble Ctrl-tasten nede, mens du trækker-og-slipper.

### Rediger

Åbner den valgte makro eller dialog for redigering.

### Nyt

Opretter et nyt modul.

Opretter en ny dialog.

### Fanebladet Biblioteker

Lader dig administrere makrobibliotekerne.

### Placering

Marker placeringen, der indeholder de makrobiblioteker, som du vil administrere.

### Bibliotek

Lister makrobibliotekerne på den valgte placering.

### Rediger

Åbner LibreOffice Basic IDE, så du kan ændre det valgte bibliotek.

### Adgangskode

Tildeler eller redigerer adgangskoden til det valgte bibliotek. "Standardbiblioteker" kan ikke have en adgangskode.

### Nyt

Opretter et nyt bibliotek.

### Navn

Indtast et navn for det nye bibliotek, dialog eller modul.

### Tilføj

Find det LibreOffice Basic bibliotek, som du vil føje til den aktuelle liste, og klik så på Åbn.