Indhold

# Administrér navne

Åbner en dialog, hvor du kan administrere navne i regnearket.

For at tilgå denne kommando...

#### Fra menulinen:

Vælg Ark ▸ Navngivne områder og udtryk ▸ Administrér.

#### Fra brugerfladen med faneblade:

Vælg Indsæt ▸ Administrér navne.

Vælg Data ▸ Administrér navne.

I menuen Indsæt på fanen Indsæt, Vælg Administrér.

#### Fra værktøjslinjer:

Administrér navne

#### Fra tastaturet:

Kommando Ctrl + F3

#### Andre

På rullelisten i Navnefeltet på Formellinjen, vælg Administrér navne.

## Navneområde

Vælg et navngivet område eller en navngivet formel fra listen for at ændre egenskaberne.

### Navn

Indtast navnet på området, som du vil definere en henvisning eller et formeludtryk for. Alle områdenavne, som allerede er defineret i regnearket, vises i tekstfeltet ovenfor. Hvis du klikker på et navn fra listen, vil den tilsvarende reference i dokumentet blive vist med en blå ramme. Hvis flere celleområder hører til samme områdenavn, vises de med forskelligt farvede rammer.

### Område eller formeludtryk

Henvisningen på det valgte områdenavn vises her som en absolut værdi.

For at indsætte en ny områdereference, placer markøren i dette felt og brug musen til at udvælge det ønskede område på et hvilket som helst ark i dit regnearksdokument. For at indsætte en ny, navngivet formel, indtast formeludtrykket.

### Formindsk / Udvid

Klik på ikonet Formindsk for at reducere dialogfeltet til input-feltets størrelse. Derefter er det lettere at markere den krævede reference i arket. Ikonerne konverteres så automatisk til ikonet Udvid. Klik på det for at gendanne dialogfeltet i dets oprindelige størrelse.

Dialogen er automatisk minimeret når du klikker inde i et ark med musen. Så snart du slipper museknappen, er dialogen gendannet og referenceområdet defineret med musen er fremhævet i dokumentet af en blå ramme.

Formindsk

Udvid

### Omfang

Vælg virkefeltet for det navngivne område eller den navngivne formel. Dokument(Global) betyder, at navnet er gældende i hele dokumentet. Vælges et arknavn, begrænses virkefeltet for det navngivne område eller formeludtryk til dette ark.

### Områdeindstillinger

Giver dig mulighed for at angive Områdetypen (valgfri) for henvisningen.

Angiver yderligere indstillinger relateret til typen af referenceområdet.

#### Udskriftsområde

Definerer området som udskriftsområde.

#### Filter

Definerer det valgte område, der skal bruges i et Avanceret filter.

#### Gentag kolonne

Definerer området som en gentagen kolonne.

#### Gentag række

Definerer området som en gentagen række.

### Tilføj

Klik Tilføj knappen for at tilføje det nydefinerede navn.

### Slet

Sletter det markerede element eller de markerede elementer efter bekræftelse.