Indhold

# Indholdskontroller

En indholdskontrol er en pladsholdertekst, hvor teksten vil blive erstattet, når man klikker på kontrollen. Indholdskontroller er individuelle kontroller som kan tilføjes og tilpasses for brug i skabeloner, formularer og dokumenter. Indholdskontroller kan indeholde tekst-instrukser og angive at kontroller skal forsvinde, når brugerne skriver deres egen tekst ind.

For at tilgå denne kommando...

#### Fra menulinen:

Vælg Formularer ▸ Indholdskontroller.

Indholdskontroller har mange egenskaber og svarer til de ældre kontroller, men er nemmere at arbejde med og formatere.

## Formateret tekst (RTF)

Indeholder formateret tekst eller andre elementer, for eksempel tabeller, billeder eller andre indholdskontroller.

## Ren tekst

En indholdskontrol i ren tekst er begrænset til rent tekst i et enkelt eller flere afsnit. I modsætning til formateret tekst, kan det ikke indeholde andre elementer, såsom tabeller, billeder eller andre indholdskontroller.

## Billede

Indeholder et enkelt billede forankret som tegn. Ved klik på indholdskontrollen åbner fildialogen for at finde en erstatning til billedpladsholderen.

## Afkrydsningsfelt

Indeholder et enkelt afkrydsningsfelt at arbejde med. Ved at klikke på indholdskontrollen skifter du mellem slået til og slået fra.

## Kombinationsfelt

Indeholder en rulleliste med muligheder du kan vælge, og tekstfelt som du kan redigere direkte.

## Rulleliste

Indeholder rulleliste-knapkontrol med en liste af visningstekst og værdipar. I modsætning til et kombinationsfelt, lader rullelisten ikke brugeren indtaste egne input.

## Dato

Indeholder en kalenderkontrol. Begrænser tekst til et enkelt afsnit.

## Egenskaber

Giver mulighed for at sætte forskellige egenskaber for den indholdskontrol, som er under den aktuelle markør.

Relaterede emner

Using Content Controls in LibreOffice Writer