Indhold

# Diagramguide - Dataserie

På denne side af Diagramguiden kan du ændre kildeområdet for alle dataserier hver for sig, inklusiv deres etiketter. Du kan også ændre området for kategorierne. Du kan først vælge dataområdet på siden Dataområde og derefter fjerne unødvendige dataserier eller tilføje dataserier fra andre celler.

Hvis der ser ud til at være for mange indstillinger på denne side, kan du bare angive dataområdet på siden Diagramguide - Dataområde og springe denne side over.

For at tilgå denne kommando...

Vælg Indsæt ▸ Diagram....

Vælg Indsæt Diagram.

Dobbeltklik på et diagram og vælg derefter Formatér ▸ Dataområder

Denne dialog er kun tilgængelig for diagrammer baseret på en tabel fra Calc eller Writer.

Tryk Skift+F1 og peg på et kontrolelement for at lære mere om det kontrolelement.

## Administrere dataserie

I rullelisten Dataserie ser du en liste med alle dataserier i det aktuelle diagram.

- For at administrere dataserien skal du markere et punkt på listen.

- Klik på Tilføj for at tilføje endnu en dataserie under det valgte element. Den nye dataserie har den samme type som det valgte element.

- Klik på Fjern for at fjerne det valgte element fra Dataserielisten.

- Brug tasterne Pil op og Pil ned for at flytte det valgte element på listen op eller ned. Dette ændrer ikke rækkefølgen i datakildetabellen, men ændrer kun opstillingen i diagrammet.

## Redigering af dataserie

1. Klik på et punkt på listen for at vise og redigere egenskaberne for det element.

   I rullelisten Dataområder ser du rollenavnene og celleområderne for dataseriekomponenterne.

2. Klik på et element og redigér så indholdet i tekstfeltet nedenunder.

   Etiketten ved siden af tekstfeltet viser den aktuelt valgte rolle.

3. Indtast området eller klik på Marker dataområde for at minimere dialogen og vælge området med musen.

   Hvis du ønsker et dataområde, der består af flere celleområder, som ikke er ved siden af hinanden, skal du indtaste det første område, manuelt tilføje et semikolon i slutningen af tekstfeltet og så indtaste de andre områder. Brug et semikolon som skilletegn mellem områder.

Området for en datarolle så som Y-værdier må ikke indeholde en etiketcelle.

## Redigering af kategorier eller dataetiketter

- Indtast eller vælg et celleområde, der vil blive brugt som tekst til kategorier eller dataetiketter.

Afhængigt af diagramtype vises teksterne på X-aksen eller som dataetiketter.

Relaterede emner

Indsætte diagrammer

Diagramguide - Diagramtype

Diagramguide - Dataområde

Diagramguide - Diagramelementer